Sic namque misericordia miserentis Dei per istum sibi dilectum famulum Maiolum, Romanicam viam aperuit  deliberauit, peregrinis  aduenis, ad beati Petri orationis domum volentibus venire, vt postea per illarum viarum transitum, nulla sit disturbatio a Saracenis facta; dum ante beati viri capturam, vix aliquis per illam ausus esset trāsire fiducialiter viam. Pro vnius igitur angustia, multiplex est securitas fidelium Dei demonstrata,  per vnius meritum, salutare suscepit orbis terrarum adiutorium. Ille namque cœlestis hæreditatis Clauiger, beatus Petrus Apostolorum Princeps, priuilegium sui specialis amoris huic nostro domno Maiolo conseruauit, dum per eius famosissimam comprehensionis suæ captiuitatem, malorum obliuionem, bonorum adduxit alacritatem. Pro omnibus nempe, vt credimus, quibus in vita sua,  post præsentis vitæ transitum, illud iter Romanicum pro sui merito fuit apertum, beatæ mercedis recepit gratiam  meritum. Hoc fiducialiter credere nos ammonent eiusdem beati viri cotidiana virtutum signa, quæ ad eius sepulchrum congaudet,  ammiratur fieri frequens Christianitatis adueniens collegium.